《次韵周秀实七夕》
宋代·刘才邵

云间素月若飞来，半镜携归共挂台。星渚桥成仙步隐，玉箫声断晓风哀。

曾向兹辰曝图籍，还思延阁敌蓬莱。谁怜点鬓吴霜重，酒母分沾助把杯。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。